ประธานจัดโอลิมปิก ลอนดอนเกมส์ ยันไม่ถอนบริษัท ดาวเคมิคอล เป็นผู้สนับสนุน
หลังจากที่ถูกร้องเรียนถึงความไม่เหมาะสมของบริษัทดาวเคมิคอล ที่เข้ามาเป็นผู้สนับสนุนการแข่งขันกีฬาโอลิมปิกเกมส์ 2012 ที่กรุงลอนดอนจนทำให้ประชาชนอินเดียเกิดการประท้วง และ ต้องการให้อินเดียบอยคอตการแข่งขันกีฬาโอลิมปิกในครั้งนี้เนื่องจากพวกเขาเห็นว่า บริษัทดาว เคมิคอล มีส่วนเกี่ยวข้องและเป็นต้นเหตุของสารพิษรั่วไหลในเมืองโบปาลเมื่อปี 1984 ซึ่งคร่าชีวิตผู้คนไปกว่า 15000 คนล่าสุดลอร์ดเซเบาสเตียน โค ประธานจัดการแข่งขันลอนดอนเกมส์ซึ่งตอนนี้อยู่ที่กรุงริโอ เดอจาไนโร่ เพื่อดูการเตรียมความพร้อมการเป็นเจ้าภาพจัดการแข่งขันโอลิมปิกเกมส์ 2016 ของบราซิลต่อจากลอนดอนเกมส์ ได้ให้สัมภาษณ์ถึงกรณีดังกล่าวโดยบอกว่า ฝ่ายจัดการแข่งขันยังยืนยันให้การสนับสนุนดาว เคมิคอล ที่จะเข้ามาเป็นผู้สนับสนุนให้กับลอนดอนเกมส์ต่อไป เนื่องจากดาว เคมิคอล ไม่มีส่วนเกี่ยวข้องและไม่จำเป็นต้องรับผิดชอบกับกรณีสารพิษรั่วไหลในปี 1984 ที่เกิดขึ้นจากโรงงานของบริษัทยูเนี่ยน คาร์ไบด์ เพราะว่าดาว เคมิคอล ได้ซื้อบริษัทยูเนี่ยน คาร์ไบด์เมื่อปี 2000นอกจากนี้ลอร์ด เซบาสเตียน โค ยังให้สัมภาษณ์แสดงความมั่นใจว่า จะสามารถใช้งบประมาณสำหรับจัดการแข่งขันลอนดอนเกมส์ให้อยู่ในกรอบที่ตั้งไว้ตั้งแต่ปี 2005 ได้อย่างแน่นอน หลังจากที่รัฐบาลอังกฤษได้ออกมาเตือนเมื่อเดือนที่แล้วว่างบประมาณที่ใช้ในการรักษาความปลอดภัยมีโอกาสเพิ่มสูงขึ้นจากงบประมาณที่ตั้งไว้คือ 9300 ล้านปอนด์
 ประธานจัดการแข่งขันลอนดอนเกมส์ยืนยันที่จะให้การสนับสนุนบริษัทดาวเคมิคอล ให้เป็นผู้สนับสนุนในการแข่งขันกีฬาโอลิมปิกเกมส์ต่อไป
ดาวเคมิคอล,ลอนดอนเกมส์ 2012,โอลิมปิก